মুফাসা: দ্য লায়ন কিং
মুফাসা: দ্য লায়ন কিং হল ব্যারি জেনকিন্স কর্তৃক পরিচালিত একটি আসন্ন আমেরিকান মিউজিক্যাল ড্রামা ফিল্ম যা , লিখেছেন জেফ নাথানসন, এবং প্রযোজনা করেছেন ওয়াল্ট ডিজনি পিকচার্স এবং প্যাস্টেল প্রোডাকশনস। এটি 1994 সালে মুক্তি পাওয়া চলচ্চিত্র The Lion King- এর 2019 রিমেকের লাইভ-অ্যাকশন স্টাইলযুক্ত একটি ফটোরিয়ালিস্টিক অ্যানিমেটেড প্রিক্যুয়েল । ডোনাল্ড গ্লোভার, সেথ রোজেন, বিলি আইচনার, জন কানি এবং বিয়ন্সে নোলস-কার্টার এই রিমেকে তাদের চরিত্রের ভূমিকায় পুনরায় অভিনয় করেছেন এবং তাদের সাথে নতুন যোগ দিয়েছেন অ্যারন পিয়ের, কেলভিন হ্যারিসন জুনিয়র, টিফানি বুন, ম্যাডস মিকেলসেন, থান্ডিওয়ে জেমস নিউটন, এবং এর মধ্য দিয়ে আইভি কার্টার তার ফিচার ফিল্ম জগতে আত্মপ্রকাশ করেছেন। 2020 সালের সেপ্টেম্বরে নাথানসন পান্ডুলিপির একটি খসড়া শেষ করেন, এর মাধ্যমেই দ্য লায়ন কিং -এর একটি প্রিক্যুয়েলের যাত্রা শুরু হয় । পিয়ের এবং হ্যারিসন জুনিয়রকে 2021 সালের আগস্টে ভয়েস কাস্ট হিসাবে ঘোষণা করা হয়, তারপরে সেপ্টেম্বর 2022 এবং এপ্রিল 2024 এর মধ্যে আরও কাস্ট করা হয়। ফিল্মটি আনুষ্ঠানিকভাবে ঘোষণা করা হয় 2022 সালের সেপ্টেম্বরে, D23 এক্সপো ঘোষণায় এর অফিসিয়াল শিরোনাম প্রকাশ করা হয়ে। 2023 সালের SAG-AFTRA ধর্মঘটের কারণে 2023 সালের জুলাই মাসে ফিল্মটির উত্পাদন ধীর হয়ে যায়। ওয়াল্ট ডিজনি স্টুডিওস মোশন পিকচার্স এর তথ্যমতে মুফাসা: দ্য লায়ন কিং 20 ডিসেম্বর, 2024 সালে প্রেক্ষাগৃহে মুক্তি পাওয়ার কথা রয়েছে। 2024 সালের 29 এপ্রিল এই সিনেমার প্রথম ট্রেইলার মুক্তি পায়।